ZAPISNIK

22. sjednice Vijeća Mjesnog odbora Kupinečki Kraljevec II
održane 31. svibnja 2023.,
s početkom u 20,00 sati
Nazočni članovi Vijeća: Marijan Tatar, Stjepan Tatar, Srećko Ašperger, Ivan Milača i Ivan Maretić.
Predsjedava: Marijan Tatar, predsjednik Vijeća.
         Predsjednik konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara 22. sjednicu Vijeća. Predlaže da se prije utvrđivanja dnevnog reda usvoji zapisnik 21. sjednice.

         Bez rasprave, jednoglasno (5 “za”), Vijeće prihvaća tekst zapisnika 21. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog red ate pita ima li još prijedloga za dopunu dnevnog reda. Budući da nema drugih prijedloga, daje na glasovanje predloženi dnevni red.
         Vijeće je jednoglasno (5 “za”) usvojilo

dnevni red:

1. Prijedlog pravila Mjesnog odbora Kupinečki Kraljevec II.
2. Prijedlog poslovnika Vijeća Mjesnog odbora Kupinečki Kraljevec II.

3. Raspravo o utvrđivanju prijedloga prioriteta za Plan komunalnih aktivnosti Gradske četvrti Brezovica u 2024.

4. Rasprava o ostalim nespomenutim rashodima poslovanja u 2023.

5. Prijedlog zaključka o prijedlogu uvrštenja uređene javne površine u ulici Ašpergeri u redovito održavanje javnih zelenih površina na području Mjesnog odbora Kupinečki Kraljevec II.

6. Obavijesti, pitanja i prijedlozi               

Ad 1) Prijedlog pravila Mjesnog odbora Kupinečki Kraljevec II.
        Predsjednik Vijeća konstatira da su članovi Vijeća primili Prijedlog pravila te otvara raspravu.

Nakon kraće rasprave, predsjednik Vijeća daje Prijedlog na usvajanje.
Vijeće jednoglasno (5 “za”) donijelo Pravila Mjesnog odbora Kupinečki Kraljevec II.
(Pravila se prilažu ovom zapisniku i njegov su sastavni dio.)

Ad 2) Prijedlog poslovnika Vijeća Mjesnog odbora Kupinečki Kraljevec II.
       Predsjednik Vijeća, Marijan Tatar konstatira da su članovi Vijeća primili Prijedlog poslovnika te otvara raspravu.

Budući da se nitko ne javlja za riječ, daje Prijedlog na usvajanje.

Vijeće jednoglasno (5 “za”) donijelo Poslovnik Vijeća Mjesnog odbora Kupinečki Kraljevec II.

(Poslovnik se prilaže ovom zapisniku i njegov je sastavni dio.)
Ad 3) Raspravo o utvrđivanju prijedloga prioriteta za Plan komunalnih aktivnosti Gradske
          četvrti Brezovica u 2024.
           Predsjednik Vijeće otvara raspravu

Nakon rasprave u kojoj su sudjelovali svi članovi Vijeća te podnošenja prijedloga, Predsjednik Vijeća utvrđuje Prijedlog zaključka te ga daje na glasovanje.

           Vijeće je jednoglasno (5 “za”) donijelo

Z A K LJ U Č A K

o utvrđivanju prijedloga prioriteta za Plan komunalnih aktivnosti

Gradske četvrti Brezovica u 2024.

1. Vijeće Mjesnog odbora Kupinečki Kraljevec II predlaže Vijeću Gradske četvrti Brezovica da u Plan komunalnih aktivnosti Gradske četvrti u 2024. godinu uvrsti sljedeće akcije na području Mjesnog odbora Kupinečki Kraljevec II:

I. JAVNOPROMETNE POVRŠINE I OBJEKTI

	R.br.
	Lokacija – ulica
	Opis  
	Količina 

	1
	Pavlići-Ašpergeri
	Asfaltiranje prometnice
	800 m

	2
	Vodovodna ulica 

Ašpergeri - Lukšići


	Trasiranje i šljunčanje
	350 m

	3
	Potočka cesta
	Sanacija propusta na kanalu
	6 m


Ad 4) Rasprava o ostalim nespomenutim rashodima poslovanja u 2023.
          Predsjednik Vijeća podsjeća članove Vijeća da je informiran da su procjene troškova nabave vijenaca i cvijetnih aranžmana prilikom planiranja javne nabave bile premale pa se išlo na korekciju količina. Mišljenja je da su sredstva kojima raspolaže Mjesni odbor Kupinečki Kraljevec II dovoljna, bez obzira na navedeno te podsjeća da je Vijeće planiralo utrošiti sredstva s pozicije “ostali rashodi” na nabavku četiri cvjetna aranžmana i lapmpaša za protokolarne potrebe povodom obilježavanja Dana pobjede I Domovinske zahvalnosti i hrvatskih branitelja. Natječaj za nabavu lampaša i svijeća nije proveden.
Ad 5) Prijedlog zaključka o prijedlogu uvrštenja uređene javne površine u ulici Ašpergeri u
           redovito održavanje javnih zelenih površina na području Mjesnog odbora Kupinečki 
           Kraljevec II.
          Predsjednik Vijeća, Marijan Tatar navodi da se zelena povšina u ulici Ašpergeri, na ulazu u odvojak prema k.br. 34-38 ne održava te da je u takvom stanju da se  više ne vidi da je bila uređena. U vezi navedenoga članovi Vijeća više puta su izražavali nezadovoljstvo te  je kontaktiran Zagrebački holding d.o.o. Podružnica Zrinjevac čiji su djelatnici izjavili da oni navedenu površinu nemaju na popisu lokacija za održavanje te da nisu dobili dokumentaciju za preuzimanje navedene površine u održavanje stoga ju nisu dužni održavati. S obzirom na navedeno, pripremljen je Prijedlog zaključka u cilju rješavanja ove problematike. Otvara raspravu.

         Nakon kraće rasprave u kojoj su članovi Vijeća izrazili nezadovoljstvo na rad gradskih službi, predsjednik Vijeća daje Prijedlog zaključka na glasovanje.
         Vijeće je jednoglasno (5 “za”) donijelo
ZAKLJUČAK        
prijedlogu uvrštenja uređene javne površine u ulici Ašpergeri u redovito održavanje javnih zelenih površina na području Mjesnog odbora Kupinečki Kraljevec II.

1. Vijeće Mjesnog odbora Kupinečki Kraljevec II.  razmotrilo je problematiku  održavanja zelene površine u ulici Ašpergeri, na ulazu u odvojak prema k.br. 34 – 38.

2. Budući da se navedena površina nakon uređenja iz Plana komunalnih aktivnosti Gradske četvrti Brezovica u prethodnom razdoblju ne održava, Vijeće predlaže da se poduzmu radnje u cilju uvrštenja iste u redovno održavanje javnih zelenih površina.

      3.  Ovaj se Zaključak dostavlja Vijeću Gradske četvrti Brezovica na dalje postupanje.

Ad 6) Obavijesti, pitanja i prijedlozi
           Budući da se nitko ne javlja za riječ, predsjednik Vijeća zaključuje 22. sjednicu Vijeća.

            Dovršeno u 20,55 sati.
         Zapisnik izradila:

           Lidija Špišić
         KLASA:026-08/23-003/1192
         URBROJ:251-13-11-8/005-23-2
         Kupinečki Kraljevec, 31. svibnja 2023.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
